Author: strasiftakova
Last saved by: jost
Company: Úrad vlády Slovenskej republiky

ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 15. februára 2006
									K materiálu 2443/2006
									K bodu č. 13

S T A N O V I S K O

k návrhu zákona, ktorým sa mení a dopĺňa zákon č. 254/1998 Z. z. o verejných prácach – nové znenie

I

Návrh zákona, ktorým sa mení a dopĺňa zákon č. 254/1998 Z. z. o verejných prácach predkladá na rokovanie vlády Slovenskej republiky minister výstavby a regionálneho rozvoja SR László Gyurovszky. 

II

	Vypracovanie návrhu zákona, ktorým sa mení a dopĺňa zákon č. 254/1998 Z. z. o verejných prácach bolo ministrovi výstavby a regionálneho rozvoja uložené v bode B. 2. uznesenia vlády č. 301/2004 a v bode B. 3. uznesenia vlády č. 203/2005. Zároveň však novelizácia vyplynula aj zo skúseností niekoľkoročnej aplikácie zákona č. 254/1998 Z. z. o verejných prácach v praxi. Ukázala sa potreba posilnenia kontrolného mechanizmu zákona. Zároveň bolo potrebné do zákona premietnuť zmeny vyplývajúce z prechodu kompetencií na územnú samosprávu (samosprávne kraje) a rozšíriť verejné investície o zdroje Európskej únie, obcí a VÚC.

Legislatívna rada vlády SR prerokovala návrh zákona, ktorým sa mení a dopĺňa zákon č. 254/1998 Z. z. o verejných prácach na svojom zasadnutí dňa 17. januára 2006 a  odporučila   ho  vláde  s c h v á l i ť  s tým, že do návrhu budú zapracované jej pripomienky a odporúčania. 

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia zákona všetky pripomienky a odporúčania legislatívnej rady vlády (35 pripomienok). Vzhľadom na uvedené odporúčame vláde návrh zákona, ktorým sa mení a dopĺňa zákon č. 254/1998 Z. z. o verejných prácach v predloženom znení s c h v á l i ť .

Bratislava 14. februára 2006
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy